Miyndzynorodowy Alfabyt Fōnetyczny, "MAF" (ang. "International Phonetic Alphabet", IPA, fr. "Alphabet phonétique international", API), alfabyt fōnetyczny, systyma fōnetycznyj transkrypcyje przijynto bez Miyndzynorodowe Towarzistwo Fōnetyczne kej zglajchszaltowany knif przedstowianio głosek wszyjskych godek. Skłodajōm sie na nia symbole alfabytyczne a symbole niyalfabytyczne a ōngyfer 30 znokōw djakrytycznych.